Komission asetus (EY) N:o 1620/1999, annettu 23 päivänä heinäkuuta 1999, tiettyjä maataloustuotteita koskevista erityistoimenpiteistä Kanariansaarten hyväksi annetun asetuksen (ETY) N:o 1601/92 soveltamista koskevista yksityiskohtaisista säännöistä annetun asetuksen (EY) N:o 2790/94 muuttamisesta



Virallinen lehti nro L 192 , 24/07/1999 s. 0019 - 0020



KOMISSION ASETUS (EY) N:o 1620/1999, annettu 23 päivänä heinäkuuta 1999, tiettyjä maataloustuotteita koskevista erityistoimenpiteistä Kanariansaarten hyväksi annetun asetuksen (ETY) N:o 1601/92 soveltamista koskevista yksityiskohtaisista säännöistä annetun asetuksen (EY) N:o 2790/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan, 4 artiklan 4 kohdan, 5 artiklan 2 kohdan, 6 artiklan 2 kohdan ja 8 artiklan kolmannen alakohdan, sekä katsoo, että 1) komission asetuksella (EY) N:o 2790/94(3), sellaisena kuin se on viimeksi muutettuna asetuksella (EY) N:o 825/98(4), vahvistetaan tiettyjä maataloustuotteita koskevan Kanariansaarten erityisen hankintajärjestelmän soveltamista koskevat yhteiset yksityiskohtaiset säännöt; olisi tehtävä muutoksia, jotka kokemus on osoittanut tarpeellisiksi, ja mainittu asetus olisi selvyyden ja hallinnollisen tehokkuuden vuoksi muutettava, 2) asetuksen (EY) N:o 2790/94 7 artiklan 2 kohdassa ei tarkenneta, mitä tarkoitusta varten todiste 1, 2 ja 3 artiklassa tarkoitetuista tuonti-, vienti- ja tukitodistuksissa mainittujen määrien lukemisesta kiintiöön on toimitettava kuuden työpäivän kuluessa tullimuodollisuuksien täyttämisestä, 3) asetuksen 7 artiklan 2 kohdan säännökset liittyvät kuitenkin 3 artiklan 1 kohtaan, jossa säädetään, että tuki maksetaan esitettäessä kokonaan käytetty tukitodistus; näin ollen toimijat, jotka eivät esitä tukihakemusta kuuden työpäivän kuluessa tullimuodollisuuksien täyttämisestä, menettävät oikeutensa tuen saamiseen, 4) toimijoiden on käytännössä vaikea noudattaa tullimuodollisuuden täyttämistä seuraavien kuuden työpäivän pituista määräaikaa, josta säädetään asetuksen (EY) N:o 2790/94 7 artiklan 2 kohdassa, todisteen toimittamiseksi tuonti-, vienti- ja tukitodistuksissa mainittujen määrien lukemisesta kiintiöön, 5) tämän vuoksi olisi selvennettävä asetuksen (EY) N:o 2790/94 3 artiklan 1 kohdan ja 7 artiklan 2 kohdan säännöksiä sekä vahvistettava yleistä käytäntöä paremmin vastaavat edellytykset tukihakemuksen esittämistä koskevalle määräajalle ja kyseisen määräajan noudattamatta jättämisen seuraamuksille, 6) jos asetuksen (EY) N:o 2790/94 3 artiklan 1 kohtaan sisällytetään säännös tukihakemuksen esittämisen määräajasta, jota voidaan tavanomaisissa oloissa noudattaa, sekä niille toimijoille langetettavien seuraamusten suhteellisuudesta, jotka eivät noudata todistusten toimittamiselle vahvistettua määräaikaa, tuen maksamismenettely kevenee samalla kun hallintoviranomaisten käyttöön jätetään välineet, jotka ovat tarpeen, jotta voitaisiin varmistua järjestelmän tavoitteiden saavuttamisesta ja erityisesti taata tiettyjen maatalousaluiden säännöllinen tarjonta ja korvata saaristoalueiden maantieteellisen sijainnin vaikutukset myönnettyjen etujen tosiasiallisella vaikutuksella siihen asti kunnes paikalliseen kulutukseen tarkoitetut tuotteet saatetaan markkinoille, 7) asetuksen 7 artiklan 2 kohdassa tarkoitettu määräaika on harhaanjohtava, sillä se voidaan tulkita yhteisön sisäisen tuen saamisen edellytykseksi; tämän määräajan säilyttäminen ei vaikuta hyödylliseltä myöskään järjestelmän moitteettoman hallinnon kannalta, joka on nykyisin täysin tietokoneistettu; tämän vuoksi kyseinen määräaika on syytä poistaa ja viitata tuen maksamisen yhteydessä pelkästään 3 artiklan 1 kohdassa vahvistettuun määräaikaan, ja 8) tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2790/94 seuraavasti: 1) Korvataan 3 artiklan 1 kohdan toinen alakohta seuraavasti: "Tukitodistuksen esittäminen käy tukihakemuksesta ja se on tehtävä ylivoimaista estettä lukuun ottamatta 20 päivän kuluessa päivästä, jona tukitodistuksissa mainitut määrät luettiin kiintiöön. Edellä tarkoitetun määräajan ylittyessä tuen määrää vähennetään viidellä prosentilla kutakin määräajan ylittänyttä päivää kohden." 2) Poistetaan 7 artiklan 2 kohdan kolmas ja neljäs alakohta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1999. Komission puolesta Franz FISCHLER Komission jäsen (1) EYVL L 173, 27.6.1992, s. 13. (2) EYVL L 160, 26.6.1999, s. 80. (3) EYVL L 296, 17.11.1994, s. 23. (4) EYVL L 117, 21.4.1998, s. 5.